EDITORYAL 


PAHAYAGAN SANG PARTIDO KOMUNISTA SANG PILIPINAS % ISLA SANG NEGROS 


GINAUBAYAN SANG MARXISMO-LENINISMO-MAOISMO OKTUBRE 2021 


Papagsikon kag palaparon ang mga paghimakas 
sang mangunguma, isulong ang armado 

nga paghimakas agud lutuson ang 
kontrarebolusyonaryo nga gyera ni Duterte 


ANG NAGATAGUMATAYON 
NA NGA SISTEMATIKO nga 
krisis sa Pilipinas bisan antis pa 
man sang COVID-19 nga 
pandemya dugang nga naglala 
subong nga nagtuga sang wala 
katupong nga pagpanghimulos 
kag pagpamigos sang masang 
anak-balhas sang mga mamu- 
mugon kag mangunguma. Ang 
Negros ang laragway sang ini 
nga pagpamigos kag pag- 
panghimulos. 

Bilang balwarte sang pyuda- 
lismo sa Pilipinas, may yara 
sang malapnagon nga mono- 
polyo sang kadutaan kag re- 
konsentrasyon, pyudal kag ma- 
lapyudal nga pagpanghimulos 
kag mga neoliberal nga atake 
sa agrikultura sa Isla sang 
Negros. Linibo sang ektarya 
sang kadutaan ang katubhan 
nga ginapanag-iyahan kag gi- 
nakontrol ilabi na sang mga 
dalagku nga agalon may duta 
kag burgesya komprador kag 
ginapadalagan sa idalum sang 
siglo na kadugay nga sistemang 
hasyenda kag relatibo nga bag- 
o apang pareho lang ka ma- 
piguson nga sistema ka-angay 
sang stock distribution option 
(SDO), aryendo, block farming, 

corporative scheme, agribusiness 
venture agreement (AVA), kag 
iban pa. Ehemplo ang 5,030 ek- 
tarya sang agrikultural nga duta 
nga napahat-pahat sa 11 ka 
hasyenda sa bilog Negros Occi- 
dental sa idalum sa kontrol sang 
pamilya Cojuangco. 

Ginabulubanta 47% sang ma- 
mumugon sa kalamay sa pungsod, 
ukon 335,000 sa ila upod ang ila 
mga pamilya, ang naga-antus sa 
tuman ka malala nga sitwasyon. 
Samtang nagasirit ang presyo 
sang mga sandigan nga balak- 
lon, upod ang kuryente kag ga- 
solina, tuman ka malala ang 
kondisyon sa pagtrabaho. Ma- 
sobra na duha ka tuig sumugod 
sang ginpasakaan sang regional 
wage board sa Western Visayas 
ang mga mamumugon sa ag- 
rikultura. Bisan pa, wala gintu- 
man sang mga agalon may duta 
ang gintalana nga Php350 nga 
minimum. Ang swelduhanay sa 
katubhan ang tuman ka nubo 
nga nagalab-ot sa Php200 kada 
adlaw sa panahon sang karga- 
tapas samtang ang iban nga er- 
ya ang nagabaton lamang sang 
ahaw Php500 kada bulan. 

Wala labot sa mga mamu- 
mugon sa kalamay, ang mga 
wala sang duta ukon kulang sa 
duta nga mga mangunguma kag 
mamumugon sa uma nga na- 
gatanom sang humay, mais, sa- 
ging, lubi kag iban pa nga pa- 
nanom ang nagapangatubang man 
sang sari-sari nga porma sang 
pyudal kag malapyudal nga pag- 
panghimulos. May yara man sang 
pagpanalakay sa ngalan sang pag- 
uswag (development aggression) 
pareho sang pagpang-utod sa 
kahoy, mina, quarry kag kom- 
panya sang plantasyon nga labi 
nga nagdingut sa mga mangu- 
nguma sang duta nga matala- 
uma kag subongman nagawasak 
sang kina-iyahan. 

Kilala ang Negros bilang 


“sosyal nga bulkan” nga na- 
gahulat nga maglupok. Ang na- 
ngabudlay nga mangunguma, ang 
bug-os nga demokratiko kag 
patriyotiko nga kahublagan masa, 
kag ang armado nga rebolusyon 
sa Isla ang madugay na kag 
wala duda nga nagapabilin nga 
sosyal kag politikal nga gam- 
hanan nga pwersa nga naga- 
hangkat sa paghari sang dalagku 
nga mga hasyendero kag bur- 
gesya komprador. 

Sa idalum ni Duterte, nga 
ginasakdag ang interes sang 
lokal nga nagahari nga sahi, ang 
demanda para sa desente nga 
sweldo kag benepisyo, matuod 
nga reporma sa duta kag ang 
pagrespeto sa tawhanon nga ki- 
namatarung ang ginapahipos 
gamit ang terorismo sang es- 
tado nga nagatuga sang ma- 
dinuguon nga mga masaker, ma- 
data nga pagpamatay, ekstrahu- 
disyal nga pagpamatay, tortyur, 
iligal nga pagpang-aresto base 
sa patu-pato nga kaso, abduc- 
tion, red-tagging, peke kag pwersa 
nga pagpasurender kag iban pa 
nga mapiguson kag mala-de- 
monyo nga mga tikang. 

Nalabawan pa ang iya nga 
idolo, ang diktador nga si Fer- 
dinand Marcos Sr. nga ang tira- 
niya ang nagtuga sang Escalan- 
te Masaker sang 1985, si Du- 
terte paagi sa Armed Forces of 
the Philippines (AFP) kag Philip- 
pine National Police (PNP), ang 
nagtuga sang madinuguon nga 
banas sa Negros nga ginpating- 
kad sang mga mapintas nga 
pagmatay sa Sagay 9, Guihul- 
ngan 6 kag Negros 14 kag ang 
wala-kaluoy nga pagpatay sa 77 
ka mangunguma, tigsakdag sang 
tawhanon nga kinamatarung, ma- 
ki-pumuluyo nga mga abogado 
kag mga aktibista. Pinakabag-o 
nga kalakasan ang pagkadula 
sang duha ka tigulang nga mga 
mangunguma matapos sang ma- 
saker sa apat ka may balatian 
nga mga Pulang hangaway sa 


Manapla, Negros Occidental. 
Tungod sa sini nga mga 
kondisyon, naga-uswag ang re- 
bolusyonaryo nga kahublagan sa 
Isla sang Negros. Apisar sa mga 
pagpaninguha sang mga ahente 
sang estado nga maghimu-himo 
sang mga istorya sang kapyer- 
dihan sang Bag-o nga Hangaway 
sang Banwa (BHB) sa Negros, 
ang demokratiko nga rebolusyon 
sang pumuluyo ang masunson kag 
malapnagon nga naga-abanse. 
Padayon nga ginasulong sang BHB 
ang armado nga paghimakas, 
ginalunsar ang agraryo nga re- 
bolusyon kag ginatukod kag gi- 
napalapad ang baseng masa kag 
mga organo sang gahum pam- 
pulitika sa ida-lum sang absoluto 
nga pagpamuno sang Partido Ko- 
munista sang Pilipinas (PKP). 
Wala malingkang sang wala- 
untat nga kontrarebolusyonaryo 

Nagapasalamat ang Ang Paghimakas : 
sa mga kontribusyon agud mangin ; 
madinalag-on ang ini nga isyu. Sa į 
pagpauswag sang aton Ang Paghimakas, | 
ginapangabay sa tanan nga bumalasa į 
nga padayon nga mag-amot sang mga į 
balita, piktyur, istorya kag iban pa nga į 
sinulat. Nagapangayo man kami sang į 
inyo mga suhestyon kag komentaryo į 
paano pa gid ini pauswagon. | 


& angpaghimakas@yahoo.com 
Ei fb.com/negros.angpaghimakas 

nga gyera ni Duterte sa kaum- 
han, dapat padayon nga mag- 
lunsar ang masang pigos sa 
Negros sang malapnagon kag 
sustinido nga mga kontra-pyu- 
dal nga kampanya kag mga pag- 
himakas masa nga magaserbi nga 
mabaskog nga base para sa pa- 
gbato sang pumuluyo batok sa 
pasista nga rehimen. 

Ang mga kampanya para sa 
minimum nga programa sang 
agraryo nga rebolusyon kaangay 
sang pagpanubo sang arkila sa 
duta, pagdula sang usura, pag- 
pataas sang sweldo sang mga 
mamumugon sa uma kag pagpa- 
saka sang presyo sang mga 
produktong panguma ang dapat 
nga mapapagsik, mapalapad, ma- 
sistematisa kag lubos nga ma- 
koordina sa bisan diin man nga 
may mga basehan kag rekisito 
sa mga hasyenda, talamnan kag 
iban pa nga tipo sang mga pa- 
nanom sa mga baseng gerilya, 
sonang gerilya kag mga puting 
purok. Nagakadapat nga may yara 
sang kontra-pyudal nga naga- 
hili-ugyon nga prente partikyu- 
lar agud magtipon sang pina- 
kamalapad nga suporta para sa 
makatarungan nga paghimakas 


sang kahublagan mangunguma 
halin sa sari-sari nga sektor, na- 
hanunga nga pwersa kag iban pa 
nga mga alyado nga grupo kag 
personalidad. 

Dapat nga maangot ang mga 
kontra-pyudal nga paghimakas 
sa away batok sa pasismo sang 
estado kag imperyalismong US. 
Kinahanglan nga magsulong sang 
pagpamatuk ang kontra-pyudal 
nga kahublagan batuk sa indi- 
deklarado nga laye militar, Me- 
morandum Order (MO) 32, Exe- 
cutive Order (EO) 70, Oplan Ka- 
panatagan kag National Task 
Force to End Local Communist 
Armed Conflict (NTF-ELCAC) ni 
Duterte. Subongman, dapat ma- 
pabaskog kag mapalapad ang 
kontra-pasista nga paghimakas 
sa kaumhan, mga banwa kag syu- 
dad kag dapat maka-amot ini sa 
kahublagan sang pumuluyo para 
awayon kag padayon nga ihamu- 
lag ang dunot kag pasista nga 
rehimen US-Duterte tubtob ma- 
palayas ini. 

Subongman nagakadapat nga 
magkampanya ini batok sa sugar 
import liberalization, rice tarri- 
fication, manubo nga sweldo kag 
iban pa nga mga neoliberal nga 
polisiya nga nagpadalum sang 
kontrol sang imperyalismong US 


Wala malingkang sang wala-untat nga 


kontrarebolusyonaryo nga gyera ni Duterte 


sa kaumhan, dapat padayon nga maglunsar 


ang masang pigos sa Negros sang 


malapnagon kag sustinido nga mga 


kontra-pyudal nga kampanya kag mga 


paghimakas masa nga magaserbi nga 


mabaskog nga base para sa pagbato sang 


pumuluyo batok sa pasista nga rehimen. 


sa ekonomiya, politika, kultura, 
militar kag kaangtanan pang- 
luwas sang Pilipinas. 

Dapat gilayon nga mapa- 
lapad kag mapa-angat sa mas 
mataas nga lebel ang mga re- 
bolusyonaryo nga asosasyon masa 
kag mga organo sang gahum 
pampulitika samtang nagalunsar 
ini sang mga kontra-pyudal nga 
paghimakas. Samtang nagabulig 
ang BHB sa mga paghimakas 
masa, dapat man nga pasingki- 
on sang mga Pulang hangaway 
ang gerilya nga pagpakig-away. 
Sa pagpabaskog liwat kag pag- 
palapad sang paghimakas sang 
mangunguma kag pag-abanse 
sang armado nga paghimakas, 
malutos sang pumuluyo kag sang 
mga rebolusyonaryo nga pwersa 
ang kontrarebolusyonaryo nga 
gyera ni Duterte. 

Ginagamit ni Duterte ang 
tanan niya nga baraha agud ipa- 
bilin ang iya nga politikal nga 
paghari. Ang AFP kag PNP, ang 
iya mga maukod nga alipures, 
ang handa nga magsunod sa iya 
mga mando—mag-imbento sang 
mga hambalanon sa pungsodnon 
nga seguridad gamit ang Anti- 
Terror Law agud hatagan rason 
ang pungsodnon nga laye militar 
ukon mani-obrahon ang 2022 
nga presidensyal nga eleksyon. 
Ginakombinsi ni Duterte ang iya 
kaugalingon nga naga-uyat siya 
sang mabaskog nga posisyon. 
Apang indi niya hungod nga 
ginakutkot ang mas madalom pa 
guid niya nga lulubngan kag 
ginadala ang pungsodnon de- 
mokratiko nga rebolusyon palapit 
sa kadalag-an. fP 

1 patay, 4 pilason sa militar sa separado 


nga opensibang aksyon sang NPA sa Negros 


NAG-AGOM SANG ISA KA PA- 
TAY ang 62nd Infantry Bat- 
talion (IB) sa ginlunsar nga 
sniping operation sang Leonardo 
Panaligan Command-NPA Central 
Negros (LPC-NPA) sa Army de- 
tatsment sa Brgy. Budlasan, 
Canlaon City, Negros Oriental, 
Setyembre 22. Samtang apat ka 
soldado sang 94th IB ang 
napilasan sang nag-atake ang 
yunit sang Mount Cansermon 
Command - NPA South Central 
Negros (MCC-NPA) sa nahamu- 
lag nga kulom sang militar nga 
nagapatigayon sang operasyon 
kombat sa Sityo Kubay-Anahaw, 
Brgy. Carabalan, Himamaylan City, 
Negros Occidental, Oktubre 1, alas 
9:00 sang aga. 

“Sabat ini sa madugay na 


nga panawagan sang pumuluyo 
sa indi maisip nga paglapas sang 
tawhanon nga kinamatarung sang 
mga terorista nga ahente sang 
estado sa idalum sang pasista 
nga rehimen Duterte.” suno kay 
JB Regalado, tagpamaba sang 
LPC-NPA. 

Dugang pa ni Regalado 
nagapabilin nga preska sa pa- 
minsaron sang mga pumuluyo 
sang nahinambitan nga barangay 
ang dululungan nga pagpamatay 
sang mga inosente nga mga 
mangunguma kag mga sibilyan 
sa Canlaon City sadtong March 
30, 2019 sang mga tropa sang 
militar kag pulis sa ginpatigayon 
nga Oplan Sauron 2. 

Gin-haras man sang mga 
katapu sang LPC-NPA ang CAFGU 


detatsment sa Sityo Guba, Valle- 
hermoso, Negros Oriental, Setyem- 
bre 8, alas 2:00 sang hapon. 

Sa pihak nga bahin, gin- 
pakamalaut ni Ka Dionesio Mag- 
buelas, tagpamaba sang MCC-NPA 
ang pagpalapta sang 3rd In- 
fantry Division (3ID) sang peke 
nga balita nga may natabu nga 
engkwentro sa tunga sang ila 
tropa kag ginabulubanta nga 15 
ka katapu sang NPA sa Sityo 
Lanap, Brgy Buenavista, Hima- 
maylan City. 

“Wala sang natabu nga eng- 
kwentro sa tunga sang 94th IB kag 
mga katapu sang NPA sa sini nga 
lugar,” suno kay Magbuelas. HP 


Mapintas nga pagpang-atake sang mga 
militar sa mga mangunguma nagasingki 


GINHARAS KAG GINPAHUG SANG 
MGA militar sa idalum sang 94th 
IB ang mga sibilyan nga pamilya 
sa Sityo Bulasot, Brgy. Buenavista, 
syudad sang Himamaylan, Neg- 
ros Occidental, kaagahon sang 
Setyembre 11. 

Ang nasambit nga mga bik- 
tima ang lunsay mga mangu- 
nguma kag residente sang na- 
sambit nga lugar sa diin iligal 
nga gin pang-interogar kag gina- 
pilit nga magsurender bilang mga 
NPA sang tropa sang militar upod 
si Johnrey “Jim” Hilado nga taga 
Sityo Cantupa sa amo nga ba- 
rangay nga nagaserbi nila nga 
giya sa ila nga operasyon. 

Suno sa pahayag sang mga 
biktima sila ang ginapalayas sang 
mga militar sa sulod sang 24 oras 
sa ila nga ginapuy-an kag gin- 
pahug nga kung indi maglayas 
patyon sila. Dugang pa, ang isa 
sa ila ang pila ka beses ginsum- 


bag sa sulok-sulok samtang gina- 
interogar. 

Padayon naman ang pilit nga 
pagpasurender kag pagpamalay- 
balay sang 94th IB upod sanday 
Gary "Dodong" Mahinay kag 
Louie "Berber" Redoble sa mga 
mangunguma sa mga sityo sang 
Tiki, Bagtik, Malagapas kag Ka- 
langkang tanan sakop sang Brgy. 
Buenavista, sa amu gihapon nga 
syudad. 

Subongman, ginpangkastigo 
sang nasambit gihapon nga mga 
militar ang mga mangunguma 
nga sanday Pedro Montecino 
kag iya bata nga si Christopher 
pumuluyo sang Sityo Kubay- 
Anahaw, Barangay Carabalan 
nga kutob subong ara pa sa 
kamot sang 94th IB, ginagamit 
sa kontra-rebolusyonaryo nga 
propaganda kag pogus nga gina- 
gamit sa pagpangsulod sang mga 
kalasangan sa amo nga baryo. 


A 


Suno sa pahayag ni Ka Dio- 
nesio Magbuelas, tagpamaba sang 
MCC-NPA nga halos tatlo na ka 
semana sa bulan sang Setyem- 
bre nga nagapanglighot sa na- 
bukid nga bahin sang Hima- 
maylan City ang 94th IB par- 
tikular sa Barangay Carabalan. 

“Ang 94th IB ang nagapro- 

tektar kag nagapaseguro sang 
mga proyekto nga kalsada nga 
may kaangtanan sa plano nga 
pag-opereyt sang makahalalit 
nga minahan sa boundary sang 
Himamaylan City, Negros Occi- 
dental kag Tayasan, Negros 
Oriental nga lubos nga gina- 
pamatukan sang mga pumuluyo 
ilabi na sang tribu sang Mag- 
hat-Bukidnon,” dugang ni Mag- 
buelas. 

Samtang iligal nga gin- 
aresto sang mga katapo sang 
Special Action Forces (SAF- 
PNP) kag 62nd IB si Toto 
Moreno, soltero kag residente 
sang Sityo Uyangan, Brgy. Bud- 
lasan, Canlaon City, Setyembre 
14, 2021. 

Iligal man nga gin-aresto si 
Reagan Taub, mangunguma kag 
residente sang Sityo Panagtu- 
gas, Brgy. Trinidad, syudad sang 
Guihulngan, Negros Oriental, sang 
mga nasambit nga mga tropa 
sang estado sa kaiping sini nga 
Sityo Binitibotan, Brgy. Calupa- 
an sa pareho gihapon nga syu- 
dad, Oktubre 13, alas 5:00 sang 
aga. 

Suno sa mga nakasaksi, si 
Taub ang gintortyur kag gin- 
pahug nga magkooperar sa mga 
militar para himuon nga giya sa 
pagpanudlo sa gina-alegar nga 
presensya sang NPA sa lugar. 
Makita man nga naga-antus 
ang kondisyon ni Taub kag pilit 
nga ginpalakat samtang gi- 
nahigtan ang iya butkon kag 
paa. 

Subongman, padayon ang ma- 
lapnagon nga operasyon militar sa 
Brgy. Calupaan kag Budlasan, syu- 
dad sang Canlaon. HP 


Writ of habeas corpus ginbasura sang korte 


GINBASURA SANG REGIONAL 
TRIAL COURT Branch 69 sa 
Silay City, Negros Occidental, 
ang petisyon sang pamilya para 
sa writ of habeas corpus agud 
ipakita kag i-atubang sa korte 
ang duha ka mangunguma nga 
sanday Hector Maquiling kag 
Ernesto Baynes nga gin-abduct 
sang mga ka-tapu sang 79th IB 
sa gintingob nga operasyon sang 
AFP kag PNP sa Sityo Lauron, 
Brgy. San Pablo, Manapla, Neg- 
ros Occidental, Setyembre 30. 

Suno sa huwes nga si Judge 
Leonardo Facultad nga indi ni- 
ya kuno sakop ang hedkwarter 
kung diin nakabase ang 79th IB, 
bisan sakop niya ang Manapla. 
Apang suno sa abogado sang 
pamilya sang mga biktima nga 
nagsala ang desisyon sang na- 
sambit nga huwes bangod ka- 
bahin gihapon sang 6th judicial 
region ang Sagay kag mahimo 
gid niya nga mapatuman ang 
nasambit nga petisyon. 

Dugang pa sang abogado 
nga nagaplano sila nga magfile 
sang motion for reconsideration. 


Gin-abduct sang 79th IB 

Natabo ang nasambit nga 
pagkadula ni Magquiling kag 
Baynes matapos sang brutal 
nga pagmasaker sang nasambit 
nga mga tropa sang militar kag 
pulis sa apat ka hors de combat 
(wala sang kapasidad nga mag- 
bato) nga katapu sang New 
People's Army (NPA), alas 2:00 
sang kaagahon samtang naga- 
katulog ini sa puluy-an ni Ernesto 
Baynes. 

Sa presscon nga gintigayon 
sadtong Oktubre 8 sang kaba- 


taan sang mga biktima naga- 
panawagan ini sa 79th IB nga 
ipakita na ang ila mga amay. 

“Kung may sala ang amon 
mga amay, pasakaan nila sang 
kaso sa korte. Pero palihog, pa- 
bal-a niyo kami kung diin na 
sila, mga mangunguma sila indi 
rebelde,” suno sa bata ni Bay- 
nes. 

Dugang pa sang pamilya 
wala na sila sang iban pa nga 
pwede mapasibangdan bangud 
mga militar man lang ang yara 
sa lugar sang natabu ang in- 
sidente. 

Sa panaysayon ni Gaspar 
David, tanod sang Brgy. San 
Pablo kag isa sa nakasaksi, nga 
sang sina nga adlaw, nakabati 
siya sang lupok sang pusil, alas 
2:00 sang kaa-gahon sa direk- 
syon sang puluy-an sang duha 
ka mangunguma. 

Sang nagpadulong siya sa 
lugar sang panghitabu, nakita 
niya ang madamu nga mga 
salakyan sang mga militar kag 
nagpakilala bilang tanod sang 
barangay sa isa ka soldado sa 
tsekpoynt. Pagkatapos sang pila 
ka minuto, nakita niya ang duha 
ka mangunguma nga gina-es- 
kortan pagwa sang opisyal ka 
militar. 

Suno kay David antis siya 
ginpahalin, nakita niya nga gin- 
pahapa sanday Maquiling kag 
Baynes kag nabati-an niya nga 
naga-uraroy sa kasakit si Ma- 
quiling. Alas 5:00 sang aga 
sang nagbalik siya sa lugar 
pero indi na makit-an kung diin 
na ang duha ka mangunguma. 

Bungkalan sa tunga sang pandemya 


“MATAMBOK ANG DUTA NGA 
BUNGA sang paghimakas kag 
pagpaninguha sang mga ginhi- 
kanan para sa pag-angkon sang 
pangmalawigon nga hustisya sa 
palangabuhian nga amo ang 
mapasa sa amon mga kaba- 
taan.” 

Pahayag sang mga mangu- 
nguma nga nakigbahin sa ma- 
dugay na nga paghimakas sa duta 
kag palangabuhian, nga tubtob sa 
subong biktima gihapon sang 
malawig nga panahon sang tig- 
gulutom bunga sang kawad-on 
sang trabaho panahon sang tig- 
kiriwi nga mas ginpalala sang 
pandemyang COVID-19. 

Pasulit-sulit na lang nga 
ginapangatubang sang mga ma- 
mumugon sa uma ang Tiempo 
Tigkiriwi sumugod sa bulan sang 
Hulyo tubtob Nobyembre sa 
kada tuig. Dugang pa nga nangin 
palas-anon ang paglala sang krisis 
sang kapigaduhon sang naglapnag 
ang pandemyang COVID-19 nga 
wala lang nakaapekto sa ka- 
himtangan sa ikaayong-lawas 
kundi ilabi nga nagpalala sa 
kawad-on sang pagkaon kag pa- 
langabuhian. 

Indi luwas ang pumuluyo 
sang Brgy. Mabinungahon (indi 
matuod nga pangalan) sa pag- 
pangatubang sa hangkat sang 
tigkiriwi kag halit sang COVID- 
19. Apang sa pihak sini nga 
kahimtangan, nangin mabakod 
nga sandigan sang tagsa-tagsa 
ang pagbinuligay kag pag-isa 
sumugod pa sang naangkon nila 
ang kadalag-an sa bungkalan 
sang duta nga ila ginhimakasan. 
Gingamit nga nagapangunang 
rekurso ini agud tanoman sang 
mga kararuton paagi sa ulu- 
lupod nga pagtikad sang duta 
bilang sabat sa gutom kag kapi- 
gaduhon nga madugay na nga 
panawagan sang pumuluyo sa 


lugar. 

Paagi sa pagtukod sang or- 
ganisasyon sang mga mangu- 
nguma kag mamumugon sa 
barangay, sistematiko nga gin- 
patuman ang mga programa sa 
tagsa ka komitiba sa produksyon, 
edukasyon, ikaayong-lawas kag 
organisasyon. Komprehensibo nga 
napatuman ang pagpa-uswag sa 
hilikuton politikal paagi sa pag- 
buyok, pag-organisa kag pagpa- 
hulag sa pumuluyo para sa ag- 
raryong paghimakas sa pagsolbar 
sa kabudlayan pang-ekonomiya. 
Halin sa magamay nga grupo 
tubtob sa nakalab-ot sang ma- 
sobra 60 ka katapuan sang 
KARIT, huluhalintang nga na- 
tukod ang mga organisasyong 
masa sa kaumhan kag nakalun- 
sar sang mga edukasyon sa mga 
katapuan sa kabilidhon sang 
kahublagan sang pumuluyo kag 
armadong paghimakas agud ma- 
angkon ang hustisya sa pa- 
langabuhian kag pagpa-uswag 
sang pang-ekonomiya nga ka- 
himtangan. 


Panahon sang Lockdown 

Sumugod sa panahon sang 
lockdown, nangin ihimplo na 
sang produktibo nga duta ang 
uma sang organisasyon KARIT 
sa Brgy. Mabinungahon. Ginati- 
nguhaan sang mga katapuan 
nga indi mabakante ang ila uma 
paagi sa 'crop rotation.' Gilayon 
nga nagaplano ang natungdan 
nga mga komitiba angot sa 
masunod nga igatanom pag- 
katapos sang tagsa ka ani. Na- 
gatigana kag nagahanda sang 
mga binhi kag iban pa nga mga 
kinahanglanon, ginapasunod ang 
mga trabaho kag ginabahin-ba- 
hin ini sang mga katapuan base 
sa natalana nga panahon. 

Sa pagbinuligay sang mga 
opisyales kag katapuan, napa- 


uswag sang maayo ang uma 
tungod sa prinsipyo sang 
sustenabli nga agrikultura. Na- 
gapanguna nga ginatanom amo 
ang makuhaan sang pagkaon 
para sa mga benepisyaryo kag 
sekondaryo lamang ang para 
ibaligya o makuhaan sang du- 
gang nga palangitan-an. Mayor 
nga produkto sa uma amo ang 
humay, saging, kamoteng-kahoy, 
mais, kamote, mani kag mga 
utanon. Nagapati ang mga ka- 
tapuan sini nga sa ila pagtanom, 
indi lang kaugalingon nga lamesa 
ang mabutangan sang pagkaon, 
indi lang pipila ka pamilya ang 
masolbar ang gutom, kundi ma- 
kabahin man ini sa palibot nga 
wala o kulang sang duta nga 
ulumhan nga pwede matamnan 
para makuhaan sang pagkaon. 
Sa paglapnag sang COVID- 
19, nangin limitado ang pagsu- 
lod kag pag-gwa sang pumuluyo 
sa lugar, bisan pa sa pagbakal 
sang nagapanguna nga kina- 
hanglanon. Madamo ang nawad- 
an sang trabaho kag may ara 
nga mas ginpili na lang nga 
magpuli sa uma kaysa sa syudad 
ma-abutan sang pandemya. Na- 
ngin dako nga rekurso sang mga 
katapuan ang mga produkto 
sang KARIT tungod nangin sen- 

MGA BALITA SA ISLA 


Komemorasyon sang EscaM 

Para manawagan sang hus- 
tisya sa mga nagkalamatay sa 
makasiligni nga Escalante mas- 
sacre (EscaM) kag sa tanan nga 
biktima sang inhustisya, nagti- 
pon ang progresibo nga sektor 
halin sa nagkalain-lain nga parte 
sang Negros sa komemorasyon 
sang ika-36 nga tuig sang EscaM 
nga ginpangunahan sang Bayan 
Negros sa atubang sang Foun- 
tain of Justice (FOJ) sa syudad 
sang Bacolod, Setyembre 20. 
Wala malingkang ang pumuluyo 
sa malain nga tiempo para mapa- 
butyag ang ila pagkundena sa 
mga nagkalatabo sadtung pana- 
hon subongman sa idalum ni Du- 
terte. 


Panawagan sa benepisyo kag 
mga allowance 
Kadungan sa komemorasyon 


sang Martial Law, nagtipon ang 
grupo sang mga medical front- 
liners sa FOJ, syudad sang Ba- 
colod, Setyembre 21, para 
ipanawagan ang madugay na 
nga wala gyapun mahatag nga 
benepisyo kag allowances nga 
nagakadapat sa ila. 

Ginpanawagan man sang 
grupo ang pag-resign ni Sec. 
Duque sa Department of Health 
kag ang palpak nga pag-res- 
ponde sang administrasyon ni 
Duterte sa pandemya. 


Piket sa BACIWA 

Naghiwat sang piket sa 
atubang sa opisina sang BA- 
CIWA Prime Water ang 59 ka 
iligal nga ginpangkakas nga 
empleyado kaupod ang Kilusang 
Mayo Uno kag ang pipila ka mga 
konsyumedor, Oktubre 7. 

Nagapanawagan sang gila- 
yon nga pagbalik sa ulubrahan 
ang nasambit nga mga empleya- 
do sa idalum sang BACIWA 
Employees Union base mismo sa 
mando sang Civil Service Com- 
mission. Subongman kabahin sang 
ila demanda ang ayuda sang lokal 
nga gobyerno tuga sang kapi- 
gaduhon nga dala sang pandemya, 
apang tubtob subong wala gi- 
nahatagan pagtamud  apisar 
sang masobra isa na ka bulan 
nga pagpakigdayalogo. Dugang 
pa, ginaduso man nila ang 
kasigurohan sa trabaho para 
maprotektahan sila kontra iligal 
nga pagkakas sa obra. 

tro ini sang pagbaylohanay sang 
produkto halin sa mga kara- 
ruton kabaylo sang isda, uga, 
karne kag iban pa. Nangin tulub- 
dan man ini sang komprahanay 
sang saging kag kamoteng-kahoy 
nga ginahandos sa mga tindahan 
sa kasikbit nga mga banwa. 
Nabuyok man ang mas ma- 
damo nga pumuluyo nga mag- 
patapo sa sini nga organisasyon 
tungod sa pamaagi sang work- 
points. Maka-angkon sang bahin 
sa ani ang mga mangunguma 
katapo man o indi, halin sa inad- 
law nga puntos sang ila pagtra- 
baho base sa kabilugan nga 
produkto sa ani. Nanginbabaw 
man ang dagyaw-alayon kung sa 


diin indi kwarta ukon sweldo 
ang nagapanguna nga basehan 
sa pagtrabaho, kundi ang pag- 
bay-lohanay sang kusog- 
pangabudlay kag serbisyo. Ka- 
bahin sa trabaho nga kinahanglan 
tungdan amo ang preparasyon 
sang duta: arado, bungkag, idas, 
ag-ag tubtob sa pagtanom, 
panghilamon, pang-abono kag 
ani. Ang bug-os nga organisasyon 
ang maka-benepisyo sang kita 
sang produksyon sa porma sang 
pondo sang organisasyon kag 
ginabahin-ba-hin sa mga komitiba 
sa edukasyon, produksyon, ikaay- 
ong-lawas, pang-emerhensya, 
capital build-up, kag mga be- 
nepisyo nga amo ang insintibo 
kag dibidendo nga igahatag sa 
katapusan sang tuig. 


Paagi man sa pagpaninguha 
nga makapatuhaw sang mga 
kagamitan panguma nga kina- 
hanglanon sa pagtikad sang du- 
ta, naninguha ang mga opis- 
yales sang sini nga organisasyon 
nga maka-angkon sang mga pro- 
yekto nga libre ginapanagtag 
sang probinsya kag banwa para 
sa mga mangunguma 

Sa subong, nagapadayon nga 
hugot ang pagpati sang bug-os 
nga organisasyon sang KARIT 
nga ang duta nga ginpamanggad 
sang pagbinuligay kag pag-isa 
nga gingiyahan sang rebolusyo- 
naryong prinsipyo amo ang 
sabat sa madugay na nga gina- 
antus nga gutom kag kapi- 
gaduhon sang pumuluyong Pi- 
lipino. 


"Mga balita..." halin sa pahina 7 
Aksyon protesta sa opisina 
sang DA 

Nagpatigayon sang isa ka 
aksyon protesta ang nagkalain- 
lain nga progresibo nga grupo 
sang mga mangunguma sa atu- 
bang sang Regional Office sang 
Department of Agriculture sa 
syudad sang Bacolod, Oktubre 
15, bilang panawagan sa gobyerno 
nga ihatag na ang Php15,000 nga 
ayuda nga nagakadapat para sa 
mga mangunguma ilabina ang 
pagbasura sa Rice Tariffication 
Law (RTL). 

Suno sa grupo, dako ang 
nangin epekto sang pagpasar 
sang RTL sa sektor sang agrikul- 
tura isa na diri ang pagbaha 
sang imported nga mga bugas 
nga nagresulta man sa manubo 
nga presyo sang baligyaanay 
sang humay asta Php10-15. 
Dugang pa nila, isa man ka prob- 
lema nga ginaatubang subong 
sang mga mangunguma ang da- 
ko nga kapierdihan bangud sang 
pagbaha sang mga utanon sa 
merkado nga halin sa iban nga 
pungsod. 


Komemorasyon sang ika- 
tatlo nga tuig sang Sagay 9 
masaker 

Ginkomemorar sang mga 
progresibo nga sektor sang 
mangunguma kag mamumugon 
sa uma paagi sa pagsindi sang 
kandila para sa padayon nga 
pagpanawagan sang hustisya sa 
ika-tatlo nga tuig sang makasi- 
ligni nga Sagay Masaker sa diin 
siyam ka mamumugon sa kampo 
nga naga-"bungkalan" sa Ha- 
cienda Nene ang ginpatay sang 
mga militar, Oktubre 20. 

Subongman, naghiwat sang 
isa ka presscon para ipanawa- 
gan ang matuod nga reporma sa 
duta, ayuda, kag hustisya. 


SA MATUOD LANG... 


WALA... 


sang menor de edad nga alyas “RR” nga katapu sang 
bisan diin nga yunit sang NPA sa Negros kag wala 
man sang 10 ka menor de edad nga katapu sang NPA 
nga gina-aligar ni 3ID Commander MGen. Benedict 


Arevalo. 


KUNDI... 


Montecino sang Sitio 


Kubay-Anahaw, Barangay 
Carabalan, Himamaylan 


ang ginpakilala nga "RR" 
ang 17 anyos nga bata sang 
mangunguma nga si Pedro 


City, Negros Occidental nga 

ginkastigo sang 94th IB kag 

yara pa karon sa ila kamot kag ginapogus nga 
maggiya sa ila operasyon kombat. 


SCAG... 


musingan ang maayo nga imahen sang NPA partikular 
sa Isla sang Negros, nagpalapta sang peke nga balita 
ang lantip nga berdugo kag manugpulon sang mga 
intriga kag kabutigan nga heneral sang 31D. 


Peasant month culmination 

Bitbit ang panawagan sang 
duta, ayuda kag hustisya, gin- 
kulmenar sang progresibong or- 
ganisasyon sang mga pesante 
ang tuigan nga selebrasyon 
sang bulan ka mga pesante pa- 
agi sa isa ka martsa rally sad- 
tong Oktobre 21. 

Una nga nagprograma ang 
grupo sa atubang sang probin- 
syal nga opisina sang Depart- 
ment of Agrarian Reform (DAR) 
nga gintakpan sang isa ka noise 
barrage kag gilayon nga nag- 
martsa padulong sa FOJ para sa 
pagpatigayon sang highlight ka 
kulminasyon. 

Wala katapusan nga pag-antus kag paghimakas sang mga 
mangunguma kag mamumugon sa uma sa hasyenda 


NAPAGKIT SA MASOBRA PILA 
NA ka dekada nga kadena sang 
pyudal kag malapyudal nga sis- 
tema ang kahimtangan sang 
mga mangunguma kag mamu- 
mugon sa uma sa duta nga gi- 
nahugakom sang mga Cojuangco 
diri sa Negros. Sa malapad nga 
kadutaan sa Isla, 11 ka mga 
hasyenda sang kadutaan ang gi- 
nahari-an sang mga Cojuangco 
nga nagalapad sang masobra 
5,000 ka ektarya. 

Sa temprano nga tuig sang 
dekada '80, gingamit ni Eduardo 
“Danding” Cojuangco, Jr. (ECJ) 
ang politikal nga impluwensya 
bilang kroni sang mga Marcos 
kag kaangtanan sa mga pamilya 
sang agalon mayduta sa Negros. 
Nagsugod ang wala-kabulusgan 
nga interes ni ECJ sa Negros 
matapos niya ginpakaslan si 
Maria Soledad “Gretchen” Mon- 
tilla Oppen, heridera sang pami- 
lya Montilla sa Bacolod City, nga 
pamilya man sang mga dalagku 
nga agalon may duta sa Negros 
kaangay sang mga Matti, Peña, 
Torres, Araneta, Roxas, Suatengco, 


Una nga bahin 


Yulo, Garcia, Chua kag Bilbao. 

Samtang nagadamol ang ki- 
bol sa mga palad sang mga 
mangunguma kag mamumugon 
sa uma nga nanigulang na sa 
pagtala-uma sang duta nga indi 
gihapon makabig nga ila, padayon 
naman nga nagkonsolida si ECJ 
sang iya pang-ekonomiya kag 
pangpolitika nga mga katuyuan 
upod na ang pagpalapad sang 
mga kadutaan kabahin na ang 
mga hasyenda nga iya gin- 
hugakom sa Negros. 

Ang mga kadutaan nga ini 
ang makit-an sa sentral kag sur 
nga bahin sang Negros Occi- 
dental nga may kalaparon nga 
ginabug-os sang 5, 030 ektarya. 
Pipila sa pinakalapad sini amu 
ang yara sa Hasyenda Balatong 
(1,270 ektarya) sa La Castellana 
kag Nieva (725 ektarya) sa syu- 
dad sang Himamaylan. Kalabanan 
sang mga hasyenda ang makita sa 
La Carlota City kag Pontevedra. 

Nangin tunaan ini sang pag- 
pahalin sa linibo ka mga mangu- 
nguma kag mamumugon sa uma 
nga mga residente ukon ginata- 


wag nga mga “dumaan” sa mga 
hasyenda nga iya ginbakal. Du- 
gang pa, kung ano kalapad sang 
duta nga ginhugakom ni ECJ, 
amu man ini kalapad ang mga 
isyu nga gina-atubang sang mga 
mangunguma kag mamumugon 
sa uma sa sini nga mga hasyen- 
da. 

Pipila sa mga pinakamating- 
kad nga mga problema diri amu 
ang mga padihut sang “corpora- 
tive scheme,” madata nga pag- 
pangkakas sang mga kwalipi- 
kado nga mga benepisyaryo sang 
repormang agraryo, kwestyunabli 
nga mga proseso sang coverage 
sa idalum sang Voluntary Land 
Transfer (VLT) kag malapnagon 
nga pagpahalin kag pagpang- 
harass sa mga mangunguma kag 
mamumugon sa uma kag mada- 
mu pa. 

Gani ang kabuhi sang mga 
dumaan sa sini nga mga hasyen- 
da isa ka wala katapusan nga 
serye sang pag-antus kag pag- 
himakas, apang sa pihak sini 
padayon gihapon sila nga na- 
higot sa sistemang mapang-uli- 
pon bangud sa sari-sari nga mga 
padihut agud ipabilin ang 
monopolyo sang malagpad nga 
kadutaan sa mga sakon kag po- 
deroso nga agalon mayduta 
pareho ni ECJ. 


“Corporative scheme” 

Ang ini nga mga erya ang 
makita sa mga syudad kag mu- 
nisipalidad sang Bago, La Car- 
lota, San Enrique, Pontevedra, 
Hinigaran, Himamaylan, Isabela, 
Moises Padilla kag La Castel- 
lana. Ini nga mga kadutaan ang 

Padayon nga ipangabuhi 
sang madamu pa nga mga 
pamatan-on ang ila wala 


natapos nga misyon 


ANG TANAN NGA TAWO PAT-UD nga mapatay, apang 
ang kamatayon may tagsa-tagsa ka kahulugan, ang 
mapatay nga naga-alagad para sa interes sang pumu- 
luyo makabig nga mabug-at pareho sang bulkan sang 
Kanlaon. Sa pagsulong sang armadong rebolusyon ang 
sakripisyo kag kabudlayan ang indi malikawan kag bisan 


ang paghalad sa kabuhi. 


Amo ini ang kahulugan sang 
kamatayon nila Ka Nikki (Cheene 
Dacalos), Ka Alvin (Jeren Vargas), 
Ka George (Jonard Alvior) kag Ka 
Bobong (Alfredo Sinsano) nga 
naghalad sang ila bilidhon nga 
kabuhi para ipakig-away ang in- 
teres sang pumuluyo ilabi na 
ang mga mamumugon kag mga 
mangunguma. Nagtaliwan sila sa 
isa ka engkwentro sa gintingub 
nga tropa sang SAF kag Regional 
Mobile Force Company sang PNP 
sadtong Setyembre 14, 2021 sa 


Sityo Balik-bailk, Brgy Tabu, Ilog, 
Negros Occidental. 

Si Ka Alvin, 24 ang edad, 
naghalin sa sahing mangunguma. 
Nagdaku nga na-impluwensyahan 
sang rebolusyonaryong ideya ba- 
ngud may pamilya nga katapu 
man sang Pulang hangaway. Sa 
lamharon nga edad (18 anyos) 
nagdesisyon ini nga maglubos 
panahon sa NPA. Maayo nga 
kadre-militar kag makahili-usa 
sa mga kaupod. 

Si Ka Nikki, 30 ang edad, 


naghalin sa sahing peti-burges 
nga nagdaku sa syudad, estud- 
yante sa UP Cebu sa kurso nga 
BS Mathematics. Ginbayaan niya 
ang maayo nga pangabuhi, per- 
sonal nga handum kag ginpili 
ang banas sa rebolusyon agud 
magserbisyo sa malapad nga pu- 
muluyo. 

Sila Ka George kag Ka Bo- 
bong mga imol nga mangu- 
nguma, nagdaku sa tuman nga 

LUBOS NGA GINAPAKA- 
MALA-OT SANG APOLINARIO 
Gatmaitan Command (AGC-NPA) 
ang mapintas nga pagmasaker 
sa apat ka kaupod sa Hacienda 
Builders, Brgy. San Pablo, Manap- 
la sang gintingub nga pwersa sang 
AFP kag PNP sa ila pagtigayon 
sang Joint Enhanced Military 
and Police Operations (JEMPO), 
Setyembre 30, mga alas dos 
sang kaagahon. 

Suno sa mga pumuluyo, 
wala sang natabu nga eng- 
kwentro sa tunga sang AFP/PNP 
kag sa mga katapu sang NPA 
kag indi matuod nga malapit isa 


ka oras ang lukpanay. Kaagahon 
sang ginsulod sang mga berdugo 
nga AFP/PNP ang balay kag 
wala kaluoy nga ginpangtiro ang 
mga nagakatulog nga kaupod. 
Paano naglab-ot sang isa ka oras 
ang lukpanay kun wala man lang 
sang igo sang ni isa ka bala ang 
balay. 

Ang apat ka kaupod nag- 
ayo sa tagbalay nga makatiner 
bangud may ginabatyag nga 
trangkaso; gani ara sila sa sit- 
wasyon nga hors de combat 
ukon wala sang kapasidad nga 
mag-away sang sila ginpangtiro 
tubtob mapatay. Daku ini nga 


| Masaker ang natabo sa Manapla, indi encounter 


Pila ka bahin sang pahayag sang Apolinario Gatmaitan Command 
- NPA Negros Island Regional Operational Command 


paglapas base sa laye sang gye- 
ra sa Protocol II sang Geneva 
Conventions kag sa Compre- 
hensive Agreement on Respect 
of Human Rights and Interna- 
tional Humanitarian Law (CAR- 
HRIHL). 

Gusto paggwaon sang AFP/PNP 
nga may lehitimo nga engkwentro 
agud hinabunan ang ila brutal 
nga krimen. Indi ini bag-o nga ila 
ginahimo nga pagpamatay sa 
mga katapo sang NPA kag mga 
konsultant sang National Demo- 
cratic Front nga ara sa kahimta- 

napasakop sa paltik nga pro- 
grama sang repormang agraryo 
sang reaksyunaryo nga gobyer- 
no sa idalum sang iskema nga 
VLT. Apang ang iya tikang para 
sa kombersyon sang mga pana- 
nom ang gin-updan sang joint 
venture agreement upod ang 
1,759 ka mga mangunguma kag 
mamumugon sa uma nga mga 
benepisyaryo sa diin naghatag 
kay ECJ sang mas malapad nga 
patag para labi nga makamani- 
obra para sa iya retensyon kag 
makalikaw sa reporma sa duta. 


Exclusion sang Agrarian 
Reform Beneficiaries (ARBs) 

Sa rehistrasyon nga gin- 
tigayon sang DAR, naglab-ot sa 
5,000 ka mga mangunguma kag 
mamumugon sa uma ang kwa- 
lipikado nga ARBs sang tuig 
1995 kag 1996 sa propedad ni 
ECJ. Apang masobra sa 3,000 
diri ang ginpangkakas sa Certi- 
ficate of Land Ownership Award 
(CLOA). Wala sang ginreport 
nga nagkondukta sang pampub- 
liko nga screening kag wala man 
ginpahibalo yadtong mga gipang- 
kakas sang rason kung ngaa. 

Ang pinakamalala pa ang 
1,206 ARBs nga nabutang sa 
CLOA ang indi mga kwalipikado 
bangud naga-uyat lamang ini sang 
mga managerial nga posisyon. 
Gatusan sa mga ginpangkakas 
ang ginpahalin sang ECJ & Sons 
Agricultural Enterprises Inc. sa 
trabaho, nga amu ang nagapa- 
saka sang illegal dismissal nga 
kaso batok sa korporasyon. 


Eviction kag harassment sa 
mga mangunguma kag mamu- 
mugon sa uma 

Agud labi pa nga maka- 
palapad sang ginpamakal nga 
pampubliko kag pribado nga ka- 
dutaan, sa diin kalabanan ang 
gina-ukopar sang mga imol nga 
mangunguma kag mga settler; 


yadtong mga nagapamalabag ukon 
nagapamatuk ang biktima sang 
pagpangharass kag pwersahan 
nga ginapahalin gamit ang mga 
tampalasan nga Revolutionary 
Proletarian Army-Alex Boncayao 
Brigade (RPA-ABB). 

Ini ang pipila sa madamu pa 
nga mga kondisyon nga nagtu- 
lod sa mga mangunguma kag 
mamumugon sa uma nga mag- 
isa kag organisahon ang ila 
kaugalingon agud depensahan 
ang ila agraryo nga kinamatarung 
sa duta. Pag-isa nga ginpanday 
sang ululupod nga pagpatulo 
sang balhas, pagpati-al sa init 
kag pagsulay sa ulan sa pag- 
tikad sang duta subongman sang 
malig-on kag maisog nga pag- 
atubang sa mapintas nga mga 
pagpang-atake sang armado nga 
hubon ni ECJ. 

Bao man ka uyaya ang pag- 
proseso kag wala ginahatagan 
pagtamod sang inutil nga na- 
tungdan nga ahensya sang gob- 
yerno, puno sang paglaum kag 
wala kakapoy nga nagahimakas 
ang mga mangunguma kag ma- 
mumugon sa uma agud i-de- 
manda ang madasig nga pag- 
hikot sang ila panawagan nga 
maka-angkon sang duta bilang 
matuod nga mga benepisyaryo. 

Sa pat-ud nga hambalanon, 
makahambal kita nga indi na 
bag-o ang istorya sang kahim- 
tangan sang mga mangunguma 
kag mamumugon sa uma sa 
hasyenda sang mga Cojuangco. 
Lapnagon ini sa bilog Isla ma- 
ngin sa pungsod Pilipinas. Apang 
ini ang kamatuoran sa kasay- 
sayan sang kabuhi sang mga 
mangunguma kag mamumugon sa 
uma nga padayon gihapon nga uli- 
pon sa ila kaugalingon nga duta. 

Indi naton pagkalipatan nga 
ang katam-is sang kabuhi nga 
gina-agom sang mga despotiko 
nga mga agalon may duta ang 
ginpatuhaw sang mapa-it nga 
pag-antus sang mga mangu- 
nguma kag mamumugon sa uma 


sa duta nga ginpatulu-an nila 
sang balhas, luha kag dugo. 

Gani sa pihak nga nagtali- 
wan na si ECJ sadtong Hunyo 16, 
2020 nagapabilin gihapon nga 
madulom kag padayon nga kal- 
baryo ang kabuhi sang mga du- 
maan sa iya nga mga hasyenda. 
Apang nagabukid man ang pag- 
tangkas-tangkas sang mga isyu 
sa duta nga ginbilin ni ECJ, 
handa ini nga patagon sang mga 
mangunguma kag mamumugon 
sa uma sa kada-adlaw tubtob 
makita ang masanag nga bwas- 
damlag para sa ila nga mga 
kabataan kag ma-angkon ang 
kinamatarung sa duta kag hus- 
tisya nga madugay na nga 
gindingut sa ila. fP 


"Masaker..." halin sa pahina 10 


ngan nga hors de combat. Tam- 
pad nga ginasunod ang mandu 
sang ila uhaw sa dugo nga 
commander-in-chief nga si Du- 
terte sa pahayag sini nga “kill 
them all, take no prisoner of 
war.” 

Ang pagtaliwan nila Ka 
Monet (Marilyn Badayos), iya 
bana nga si Ka Brod (Rudy Car- 
bajosa), Ka Wowie (Ronilo Des- 
abille) kag Ka Simo (Rufino 
Bocaval) sa kamot sang pasistang 
kaaway nagtuga sang tuman nga 
kasubo sa rebolusyonaryong ha- 
nay, apang himuon nga inspiras- 
yon ang ila paghalad sang ka- 
buhi paagi sa dugang nga pag- 
palig-on sang panindugan sa 
pagserbisyo sa pumuluyo kag 
pursigido nga magduso sang 
rebolusyon. Husto nga linya ang 
ginadala sang Partido sa pag- 
rebolusyon kag segurado nga 
maga-ani sang malapad nga 
suporta sang pumuluyo. AP 


"Padayon..." halin sa pahina 10 


pag-antus sa kapigaduhon rason 
nga indi mabudlay sa ila ang 
paghangup sa kahimtangan sang 
sosyedad kag madali magbukas 
ang paminsaron sa teorya sa 
pagrebolusyon. 

Apisar nga sila ang naghalin 
sa sari-sari nga sahi sa sos- 
yedad kag mga isla sa Visayas 
apang gin-isa sila sa isa ka 
dungganon nga handum kag pa- 
nindugan nga wasakon ang ka- 
dena sang pagpanghimulos nga 
nagga-id sa pumuluyo sa Negros 
sa malawig nga panahon. Bangud 
sa pagtaas sang ila politikal nga 
kamuklatan, nagdalum kag nag- 
sangkad ang ila paghangup sa 
kahimtangan sang pungsod nga 
isa ka malakolonyal kag mala- 
pyudal nga sistema sa diin tu- 
man ka matingkad ang kakina- 
hanglanon sa paglunsar sang 
pungsodnon demokratiko nga re- 
bolusyon paagi sa armado nga 
paghimakas. 

Ang ila isganan, determi- 
nado kag mainantuson nga pag- 
atubang sa mapanghangkat nga 
banas sang rebolusyonaryo nga 
armado nga paghimakas ang 
tuman nga halangdon kag dapat 
nga padayon nga ipangabuhi 
sang madamu pa nga mga pa- 
matan-on. Ang mga kadalag-an 
nga nalab-ot sa larangan nga ila 
gin-alagaran ang nagapamatuod 
sa signipikante nga papel sang 
mga pamatan-on nga yara permi 
sa unahan sang kahublagan sang 
pumuluyo. 

Marka sang isa ka komunis- 
ta ang pagserbisyo sa pumuluyo 
nga wala naga-ulikid sa kau- 
galingon. Handa sa pag-atubang 
sa mga sakripisyo kag kabud- 
layan matungdan lang ang hili- 
kuton para sa pagpa-uswag kag 
pagsulong sang rebolusyon, ka- 
buhi man ang ihalad kon kina- 
hanglan. 

Ang pagtaliwan sang mga 
martir kag baganihan sa re- 


bolusyon gatong nga labi nga 
nagapadilaab kag nagahatag sang 
dugang nga inspirasyon para sa 
dugang nga kakahas sa pagsu- 
long sang komprehensibo nga 
hilikuton sa rebolusyon. 
Gindingut man sang pasistang 
AFP/PNP ang mabinungahon nga 
kabuhi nila Ka Alvin, Ka Nikki, 
Ka George kag Ka Bobong apang 
magapabilin nga buhi sa ta- 

Ka Lira sang ikaw amon nakilala 
Mapagros, matutom kag puno sg 
pag-asa 

Sa malip-ot nga panahon nga kita 
nag-inupdanay 

Ang amon pamatyag dugay na 
kita nagkilalahay 


Kay ang imo mga hulag daw 
kaangay sg isa ka pispis sa lasang 
Nga maka-upod sa huyop sang 
hangin kag ano man ang 
masumalang 

Ang imo nga mga huyom kag 
hulagway 

Sa mga kaupod kag masa 
nagahatag sang kalipay 


Sadtong Setyembre 14 tuig 
dosmil beinte uno 

Naglanog sa balita ang indi 
maayo nga natabo sa imo 

Isa ikaw sa apat ka mga matuod 
nga hangaway nga nautas ang 
kabuhi 

Sa inaway banwa para itib-ong 
ang mga ginapigos kag 
ginahimuslan nga sahi 


Kabalo guid kita nga nagakasubo 
ang bilog nga rebolusyonaryo nga 
kahublagan 

Subong man ang imo pamilya, 
himata kag abyan 

Sa imo hinali nga pagtaliwan 


gipusu-on kag paminsaron sang 
malapad nga rebolusyonaryo nga 
pwersa kag pumuluyo sa Negros 
ang ila nga legasiya. Nabuy-an 
man nila ang mga armas tungod 
sa ila pagtaliwan apang madamo 
nga mga binhi sang rebolusyon 
ang magatubo kag magabitbit 
sini agud ipadayon kag sugponan 
ang ila wala natapos nga misyon. 


AP 


"CHEENE" 


*Gikan sa imo nga ABYAN* 


Apang ang imo nga dugo 
magapabilin nga abono kag iwag 
sa kadam-an 


Ka Lira sa imo nga kamatayon 
Kamatayon nga makabig naton 
kaangay ka bug-at sang bukid 
Canlaon 

Kay bisan ano man nga porma 
(nagmasakit, katigulangon, 
napatay sa inaway) ang imo 
pagtaliwan 

Patay-buhi nimo ini ginhalad 
para sa katawhan 


Ka Lira ikaw padayon nga 
handurawon 

Magaabot guid ang ti-on kag 
malab-ot ang imo handom 
Handom man sang tanan nga 
madugay na ginahimakasan 
Agud maagum ang matuod nga 
demokrasya kag kahilwayan! 


Magapabilin ka nga buhi sa amon 
paminsaron kag tagipusu-on 
Simbolo ikaw sang matuod nga 
anak sang nasyon 

Salamat sa imo bulawanon nga 
panahon 

Mabuhay ang REBOLUSYON!!! 


Sa tanan nga martyr sang Ilog 
Mataas nga pagsaludar kag 


pagpasidungog!!! AP 

Ang Lan-ag ukon athlete's 
foot ang isa ka klase sang im- 
peksyon sa panit nga naga- 
apekto sa tiil. Mahimo man ini 
nga maglaton sa kamot kag 
kuko. Indi tuman ka seryoso ang 
lan-ag kung ikumpara sa iban 
nga balati-an, apang tuman ini 
kabudlay bunglon. Dugang pa, 
ang lan-ag ang tuman nga 
makalalaton. 


Ano ang kabangdanan sang 
Lan-ag? 

Nagatubo ang lan-ag kung 
ang fungus ukon ang ginatawag 
nga tinea ang nagapangabuhi sa 
tiil. Mahimo nga malatnan ang 
isa ka tawo sang sini nga fungus 
paagi sa pagsimpon sa mga ta- 
wo nga may lan-ag ukon pag- 
tandog sa mga butang nga may 
fungus. Nagakabuhi ang mga 
tinea sa mga lugar ukon butang 
nga mainit kag medyo naga- 
basa-basa. Masami ini nga 
makit-an sa mga banyo, tangkal, 
torel sang karabaw kag mga 
lugar nga may mga danaw. 


Sin-o ang mahimo nga ma 
lan-ag? 

Tanan ang mahimo nga ma 
lan-ag, apang may mga na-an- 
dan nga buluhaton nga mahimo 
magpataas sang posibilidad nga 
makakuha sang lan-ag. Ari ang 
pipila sa mga posibilidad nga 
mahimo nga magkalan-ag: 

+ Nagalakat pirme nga naga-ti- 
niil 

- Nagagamit sang medyas, sapa- 
tos ukon tuwalya sa tawo nga 
may lan-ag 

e Nagasuksok sang mga gutok 
nga sapatos 


* Ginapabay-an nga basa ang tiil 
sa sulod sang malawig nga oras 

e Nagahulas nga tiil 

e May sensitibo nga panit 

* May yara sang pilas sa tiil 


Ano ang mga sintoma sang 
lan-ag? 

May sari-sari nga sintoma 
ang lan-ag. Mahimo nga maka- 
eksperyensya sang isa ukon sob- 
ra pa sa mga nagasunod kung 
may impeksyon. 

Pagkatol kag paghapdi sa 
tunga sang mga tudlo 
e Pagkatol kag paghapdi sang 
mga tikod sang tiil 
+ May makatol nga lap-ok sa tiil 
e Paglitik-litik kag pagpanghim- 
bis sang mga tiil ilabi na sa tikod 
kag mga tudlo 
e Pagbagtik sang mga panit sa 
mga tikod kag kilid sang tiil 
- Pagpangdamol kag paglaw-ay 
sang kolor sang mga kuko 
* Pagkakas sang kuko sa tiil 


Ano ang bulong sa lan-ag? 

Ang lan-ag sarang nga mabu- 
long sang mga mabakal lang nga 
mga bulong batok sa fungus. 
Kung ang mga bulong nga ma- 
bakal sa botika nga wala sang 
resita ang indi epektibo sa lan- 
ag, ang doktor ang sarang nga 
makahatag sang bulong nga 
pwede inomon para sa lan-ag. 
Ang ini nga mga bulong ang tu- 
man nga epektibo sa pagpa- 
matay sang mikrobyo kag naga- 
kinahanglan sang resita para 
makabakal sini. 

May pila ka pamaagi sa 
pagdula sang katol sa lan-ag 
nga sarang mahimo sa balay. 

Makabulig ang paghulom 


sang tiil sa tubig nga may asin 
kag langgaw. Makabulig ini para 
magmala ang apektado nga par- 
ti sang tiil. 

Himuon nga mas baho ang 
tiil paagi sa pagbutang sang pila 
ka kihad nga ahos sa tunga sang 
imo nga mga tudlo nga apektado 
kag indi ini pagkakason sa sulod 
sang isa ka adlaw. Pwede man 
nga magkaon sang mga pagkaon 
nga manggaranon sa ahos. 

Buburan sang baking soda 
ang tiil antis magsuksok sang med- 
yas sa aga. Nagabulig ang baking 
soda para suyupon ang basa sa 
tiil apang indi ini mapunggan 
ang katol. Ginasuyop man sang 
baking soda ang indi manami 
nga baho sang sapatos. 

Maglaga sang apat ka 
ounces sang dahon ka oregano 
sa tubig nga insaktohan lang 
para mahulom ang mga tiil. 
Ihulom ang mga tiil sa duha 
tubtob apat ka beses sa kada 
adlaw. 

Ang paggamit sang virgin 
coconut oil ang napamatud-an 
nga epektibo nga bulong sa lan- 
ag bangod may yara ini sang 
antimicrobial properties. Pwede 
ini nga direkta nga ipahid sa tiil 
duha ka beses sa kada adlaw. 

Pwede man nga maggamit 
sang luy-a. Magpabukal sang isa 
ka tasa sang tubig nga may isa 
ka ounce sang ginkihad nga luy- 
a sa sulod sang 20 minutos kag 
pabugnawon. Ini ang gamiton 
nga panghugas sa tiil duha ka 
beses sa isa ka adlaw. fP 

PAPAGSIKON KAG PALAPARON 
ANG MGA PAGHIMAKAS SANG 
MANGUNGUMA! 


ISULONG ANG ARMADO NGA 
PAGHIMAKAS AGUD LUTUSON ANG 
KONTRAREBOLUSYONARYO NGA 
GYERA NI DUTERTE! 


